Diari Oficial de la Generalitat Valenciana


Sumari del DOGV 2011, del 27-04-1993 (1993/827755)

RESOLUCIÓ de 19 de febrer de 1993, de la Comissió Territorial d'Urbanisme d'Alacant, per la qual aprova la modificació puntual núm. 2 de les normes subsidiàries del municipi de Llíber.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   2011

Data del DOGV
:   27-04-1993

Secció del DOGV
:   ALTRES DISPOSICIONS

Número del document
:   1993/827755


Data del document
:   19-02-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 19 de febrer de 1993, de la Comissió Territorial d'Urbanisme d'Alacant, per la qual aprova la modificació puntual núm. 2 de les normes subsidiàries del municipi de Llíber.  
La Comissió Territorial d'Urbanisme, en la sessió del 19 de febrer de 1993, vist l?expedient abans esmentat i d'acord amb els següents:  
Antecedents de fet  
Primer  
L'ajuntament, en la sessió plenària del 16 de juny de 1992, va acordar-ne l'aprovació provisional, després de complir els tràmits d'aprovació inicial i d'exposició pública mitjançant anuncis apareguts en el BOP i en un dels diaris provincials de més difusió.  
Segon  
La documentació està integrada per memòria, plànols d'informació i ordenació, i normes urbanístiques.  
Tercer  
Aquest expedient pretén:   
a) En primer lloc, la substitució de l'ordenança 1ª - nucli   
històric- per una nova ordenança d'edificació tradicional aïllada, a la zona compresa entre el carrer de la Lluna i fins al límit del sòl urbà limítrof amb el sòl no urbanitzable de protecció forestal, inclosa dins de l'ordenança 1ª en què s'admeten les tipologies MD - illa tancada densa- i - illa amb pati de llums- i que es caracteritza per la presència d'edificis aïllats on normalment apareixen riuraus amb parcel·les més grans que les del nucli urbà i amb una xarxa viària inconvenient. Per a adaptar-se a la realitat, es crea una nova ordenança per a aquesta zona.  
b) En segon lloc, es pretén que la reculada actual de 15 m a les vores establerta en sòl no urbanitzable sense protecció específica, siga substituïda per 5 m, es mantenen la resta de condicions. Amb aquesta finalitat es presenta una nova redacció del paràgraf 4t. de la condició 2ª de la norma 76 a sòl no urbanitzable de protecció agrícola.  
Quart  
La Comissió Territorial d'Urbanisme, en la sessió de 17 de juliol de 1992, va acordar:  
1) Aprovar definitivament la modificació relativa a la normativa d'edificació tradicional aïllada i supeditar la publicació al fet que l'ajuntament presente el plànol de sanejament.  
2) Suspendre la modificació relativa a reculades en sòl no urbanitzable sense protecció específica, fins que l'ajuntament justifique urbanísticament la proposta.  
Cinqué  
L'ajuntament, en la sessió extraordinària de 9 de desembre de 1992, segons se certifica, va acordar d'aprovar l?expedient que conté la documentació que contesta i esmena les deficiències.  
I així, pel que fa al punt 1r presenta el plànol núm. 3 «Xarxa de sanejament» i la condició quarta de les ordenances que exigeixen la connexió a la xarxa.  
Pel que fa al punt 2n, es limita a assenyalar la modificació de les reculades en les diferents classes de sòl no urbanitzable i augmenta de- 5 a 15 m el del sòl de protecció agrícola i passa a 5 m en els sòls no protegits.  
Consideracions tècnico- jurídiques  
Primera  
La tramitació s'estima correcta d'acord amb el que estableixen l'article 114 per remissió del 128 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i els articles del 125 al 130 del Reglament de Planejament, per remissió del 161.1 del mateix text legal.  
Segona  
La documentació s'estima completa d'acord amb l'article 79 del text refós de la Llei sobre el règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i els articles del 37 al 42 del Reglament de Planejament.  
Tercera  
La proposta es considera tècnicament admissible, després d'esmenades les deficiències observades al seu dia, ja que en l?expedient queda demostrat que no es produeix un augment d'edificabilitat que requeresca una previsió més gran d'espais lliures. Així mateix, no té per objecte una diferent zonificació o un ús urbanístic de les zones verdes previstes pel pla. Les alteracions de les determinacions establertes en el plantejament cal emmarcar-les en el supòsit que estableixen l'article 26.5 del text refós 1992 i l'article 154.4 del Reglament de Planejament.  
Quarta  
La Comissió Territorial d'Urbanisme és competent per a l'adopció d'aquest acorda en virtut del que disposen els articles 5 i 15.10 del Reglament dels Organs Urbanístics de la Generalitat Valenciana, aprovat pel Decret 137/90, de 30 de juliol, del Consell de la Generalitat Valenciana, en relació amb l'article 118 a) del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny.  
Vistos el preceptes legals esmentats i la resta de disposicions aplicables, va acordar:  
1) Considerar acomplert l'anterior acord d'aquesta comissió de 17 de juliol de 1992, pel qual es va aprovar definitivament la modificació relativa a la normativa d'edificació tradicional aïllada, i en conseqüència s'ha de publicar.  
2) Aprovar definitivament la modificació relativa a reculades en sòl no urbanitzable.  
Es recorda a l'ajuntament que ha de publicar íntegrament en el Butlletí Oficial de la Província d'Alacant les ordenances i normes urbanístiques, a l?efecte de l?entrada en vigor, d'acord amb el que estableix 70.2 de la Llei Reguladora de les Bases de Règim Local en relació amb l'article 124.3 del text refós sobre Reforma del Règim del Sol i Ordenació Urbana, de 26 de juny de 1992, i que ha de notificar aquest acord a tots els interessats que apareguen en l?expedient.  
Cosa que es fa pública, d'acord amb el que estableixen els articles 124 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i el 134 del Reglament de Planejament. Contra aquests acords, que no exhaureixen la via administrativa, podeu interposar recurs d'alçada davant el Conseller d'Obres Públiques, Urbanisme i Transports, en el termini de 15 dies, d'acord amb el que disposen els articles del 122 al 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
Alacant, 19 de febrer de 1993.- El President de la Comissió Territorial d'Urbanisme: Gerardo- Roger Fernández Fernández.